রানাঘাটে মহাসমারোহে পালিত হল ছট উৎসব

রানাঘাট: আলোর উৎসব দীপাবলির (Diwali 2025) পরেই সূর্য উপাসনার উৎসব ছটপুজো (Chhath Puja 2025), সেই পুজো ঘিরে সোমবার সন্ধ্যায় উৎসবের আবহে ভরে উঠল রানাঘাট (Ranaghat) শহর। চূর্ণী নদীর ঘাটে হাজার হাজার ভক্তের সমাগমে মহা সমারোহে পালিত হল ছট উৎসব।

সূর্যদেব ও ছট মাইয়ের আরাধনায় নারী-পুরুষ নির্বিশেষে অংশ নেন স্থানীয় বাসিন্দারা। চারদিনব্যাপী এই আচারিক উৎসবের মূল দিন উপলক্ষে ছিল কঠোর নিরাপত্তা ব্যবস্থা। নদীর ঘাট ও আশপাশের এলাকাজুড়ে ছিল পুলিশ ও প্রশাসনের নজরদারি।

আরও পড়ুন: গতি বাড়িয়ে ধেয়ে আসছে মন্থা, মঙ্গলে ল্যান্ডফল!

ছট পুজোর মূল আচার উপলক্ষে চূর্ণী নদীর ঘাটে উপস্থিত ছিলেন রানাঘাট পৌরসভার চেয়ারম্যান কোশল দেব ব্যানার্জি, ভাইস চেয়ারম্যান আনন্দ দে, নদীয়া জেলা পরিষদের সদস্য বর্ণালী দে, সহ স্থানীয় বিশিষ্ট ব্যক্তিরা সূর্যাস্তের সময় ‘অস্তাচলগামী সূর্য’কে অর্ঘ্য নিবেদন করেন হাজারো ভক্ত। মঙ্গলবার সকালে সূর্যোদয়ের সময় দ্বিতীয় অর্ঘ্য দেওয়ার মধ্য দিয়েই সম্পন্ন হবে ছট উৎসবের চূড়ান্ত পর্ব।